CELEX: 32009R1267
Language: ro
Date: 2009-12-18
Title: Regulamentul (UE) nr. 1267/2009 al Comisiei din 18 decembrie 2009 privind modificarea Regulamentului (CE) nr. 194/2008 al Consiliului de reînnoire și de întărire a măsurilor restrictive instituite împotriva Birmaniei/Myanmar

22.12.2009   
            
            
               RO
            
            
               Jurnalul Oficial al Uniunii Europene
            
            
               L 339/24
            
         REGULAMENTUL (UE) NR. 1267/2009 AL COMISIEI
   din 18 decembrie 2009
   privind modificarea Regulamentului (CE) nr. 194/2008 al Consiliului de reînnoire și de întărire a măsurilor restrictive instituite împotriva Birmaniei/Myanmar
   COMISIA EUROPEANĂ,
   având în vedere Tratatul privind Uniunea Europeană și Tratatul privind funcționarea Uniunii Europene,
   având în vedere Regulamentul (CE) nr. 194/2008 al Consiliului din 25 februarie 2008 de reînnoire și de întărire a măsurilor restrictive instituite împotriva Birmaniei/Myanmar și de abrogare a Regulamentului (CE) nr. 817/2006 (1), în special articolul 18 alineatul (1) litera (b),
   întrucât:
   
               (1)
            
            
               Anexa VI la Regulamentul (CE) nr. 194/2008 enumeră persoanele, grupurile și entitățile cărora li se aplică înghețarea fondurilor și a resurselor economice în conformitate cu regulamentul menționat anterior.
            
         
               (2)
            
            
               Decizia 2009/981/PESC a Consiliului din 18 decembrie 2009 (2) modifică anexa II la Poziția comună 2006/318/PESC din 27 aprilie 2006. Anexa VI la Regulamentul (CE) nr. 194/2008 al Consiliului ar trebui modificată în consecință.
            
         
               (3)
            
            
               Pentru a garanta eficiența măsurilor prevăzute de prezentul regulament, acesta ar trebui să intre în vigoare în ziua următoare publicării,
            
         ADOPTĂ PREZENTUL REGULAMENT:
   Articolul 1
   Anexa VI la Regulamentul (CE) nr. 194/2008 se modifică în conformitate cu anexa la prezentul regulament.
   Articolul 2
   Prezentul regulament intră în vigoare în ziua următoare publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 18 decembrie 2009.
      
         
            Pentru Comisie, în numele președintelui,
         
         João Vale DE ALMEIDA
         
            Director general pentru relații externe
         
      
   
   
      (1)  JO L 66, 10.3.2008, p. 1.
   
      (2)  JO L 338, 19.12.2009, p. 90.
   ANEXĂ
   În anexa VI la Regulamentul (CE) nr. 194/2008 al Consiliului, următoarea mențiune se elimină:
   
      
                  „E7c
               
               
                  Aung Khaing Moe
               
               
                  Fiul lui Myo Myint, d.n. 25.6.1967
                  (se crede că este în prezent în Regatul Unit; a plecat înainte să fie înscris pe listă)
               
               
                  M”